Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: tevékenységrõl szóló 1995.évi XCVI. törvényben
Paragraph Index: 1078

6. Összes véglegesen eladott kihelyezés (január 1–tõl a tárgyhó végéig) Itt kell szerepeltetni az adott év során a tárgyhó végéig véglegesen eladott követelésállományt a megadott bontásban könyv szerinti (61.11–61.5 sorok), valamint eladási értéken (62.11–62.5 sorok). (A bármilyen okból kizárólag a "0"–s számla–osztályban nyilvántartott követelések eladását itt nem kell jelenteni.) Könyv szerinti értéken a követelés eladás elõtti, fõkönyvbeli nyilvántartási értéke értendõ. Az eladási érték az eladott követelésnek az adásvételi szerzõdés szerinti értékét (eladási árat) tartalmazza. Az eladott követeléseket – a leírásokhoz hasonlóan – a jogi személyiségû vállalkozóknál és a kisvállalkozóknál meg kell bontani beruházási hitel, összes egyéb hitel, valamint egyéb NEM hitel sorokra, s a 61.4 és 62.4 Egyéb soroknak kell tartalmazniuk a nem részletezett szektorokkal szemben véglegesen eladott kihelyezéseket. Itt is külön kell kimutatni az adott év során a tárgyhó végéig – az eladás elõtt a rövid lejáratú hitelek között szerepelt – véglegesen eladott kamat és kamatjellegû jutalékkövetelések összegét (az 61.5, illetve a 62.5 sorokban). A 63. Leírt és eladott követelések mögötti ref. hitel állomány sorban az MNB által refinanszírozott hitelállományokból csak a tõkekövetelés értékét kell megadni.

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes